Vilhelm Schjelderup

Kristian Vilhelm Schjelderup (født 7. desember 1931, død 14. oktober 2017) var en norsk lege og akupunktør. Schjelderup var en av pionerene innen naturmedisin i Norge, og en viktig brobygger mellom konvensjonell skolemedisin og alternativ medisin. Han var sønn av professor Harald Krabbe Schjelderup.

Arbeid og virke

Skolemedisin 
Vilhelm Schjelderup tok medisinsk embetseksamen i 1956. Han arbeidet deretter suksessivt innen psykiatrien, som distriktslege i Asker, i Helsedirektoratet, som overlege for fengselstjenesten i Oslo, som rådgivende lege ved trygdekontor, i Blå Kors og ved et senter for helhetsterapi i Tønsberg. I tillegg drev han med forskning, foredrags- og forfattervirksomhet.

Alternativ behandling 
Som en av de første legene i Norge utdannet Schjelderup seg i perioden 1973–1976 til akupunktør ved Nordisk akupunkturskole. Han deltok senere på en rekke internasjonale kongresser i akupunktur, og publiserte flere faglige artikler i utlandet. Han ga ut flere omstridte bøker om alternativ medisinsk behandling, og var også faglig medarbeider i Nordisk Tidsskrift for Biologisk Medisin.

Schjelderup var æresmedlem i British Medical Acupuncture Society og Norsk Forening for Helhetsmedisin. Han bodde de siste årene på Tjøme i Vestfold. I 1991 meldte han seg ut av Den norske lægeforening.

Tso Pema Fadderforeningen 
Vilhelm Schjelderup var i tillegg til legegjerningen initiativtaker og pådriver for Fadderforeningen Tso Pema, som har støttet opprettelse og drift av etterhvert flere skoler i Nord-India og Nepal. Skolene er primært opprettet for å gi barn av tibetanske flyktninger og tibetansktalende og -kulturelle barn i Nepal en god utdannelse, der undervisning i deres eget språk og deres egen kultur inngår i fagkretsen.

Bibliografi 
 1974: Legekunsten på nye veier : akupunktur – biofysikk – helhetsmedisin – Cappelen forlag, Oslo (nu utgave 1980). ISBN 82-02-04708-0
 1987: Elektromagnetismen og livet : en konfrontasjon mellom to supermakters vitenskap, Dreyers forlag, Oslo (1987). ISBN 82-09-10418-7
 1989: Nytt lys på medisinen – Cappelens forlag, Oslo (1989). ISBN 82-02-11749-6
 1998: ECIWO-biologi-et nytt grunnlag for akupunktur og soneterapi – Høyskoleforlaget
 2004: Lys som helbreder. Nytt håp for astmapasienter – Indre Ledelse Forlag, Tjøme (2004). ISBN 82-92301-80-1
 2007: Små og store hvite ark – Koloritt forlag, Oslo(2007). ISBN 978-82-92395-32-5 / ISBN 82-92395-32-6
 2008: Fredsgudinnens hevn  -  Kolofon forlag, Oslo(2008). ISBN 978-82-30004-88-3
 2014: Helsekampen - hundre års strid om alternativ medisin  -  Paradigmeskift Forlag, Stavanger(2014). ISBN 978-82-303-2160-7

Referanser

Eksterne lenker 
 Intervju med Vilhelm Schjelderup på nettstedet Trim.no Publisert 9. september 2006 (arkivert kopi). Besøkt 3. mars 2021.
 Presentasjon av Vilhelm Schjelderup på nettstedet til Institutt for refleksologi og massasje (Irmas) Publisert 25. april 2006 (arkivert kopi). Besøkt 3. mars 2021.
 Intervju med Vilhelm Schjelderup på nettstedet til Indre Ledelse forlag, i anledning utgivelsen av hans bok Lys som helbreder Publisert 4. februar 2005 (arkivert kopi). Besøkt 3. mars 2021.

Norske leger
Personer innen alternativ behandling